Eugen Paal

Eugen Paal (aastani 1979 Jevgeni Fedulajev; sündinud 4. juunil 1954 Rakveres) on Eesti matemaatik ja füüsikateoreetik. Lõpetas Rakvere I Keskkooli 1972, TRÜ füüsika-keemiateaduskonna teoreetilise füüsika erialal 1977; Eesti NSV TA Füüsika Instituudi aspirant 1985-1989. Füüsika-matemaatikateaduste kandidaat 1989 ("О неассоциативном расширении теоретико-группового метода на основе луп Муфанг и алгебр Мальцева", juhendaja Jaak Lõhmus); dotsent 1991. Eesti NSV Ministrite Nõukogu Riikliku Ehituskomitee Ehituse Teadusliku Uurimise Instituudi (Ehituse TUI) insener 1977-1979. TTÜs: matemaatika kateedri vanemlaborant 1979, laborijuhataja 1980, assistent 1983-1985, 1989, vanemõpetaja 1989-1991, dotsent 1991-1992; matemaatikainstituudi dotsent 1992-1994, vanemteadur 1994-1995; algebra ja geomeetria õppetooli dotsent 1995–1998, vanemteadur 1998; algebra ja geomeetria õppetooli matemaatilise füüsika professor 1998-2017 ja õppetooli juhataja 2007-2013, emeriitprofessor. , Matemaatiline füüsika, algebra, Lie teooria, diferentsiaalvõrrandite teooria ja operaadarvutus. Teinud kindlaks mitteassotsiatiivsete pidevate Moufangi sümmeetriate seose diferentsiaalgeomeetriliste invariantidega, väljateoreetiliste jäävusseadustega ja Noetheri voolualgebratega. Tõestanud, et operaadiga assotsieeruvas kohomoloogias leidub Gerstenhaberi algebra struktuur. Avaldanud ligi 60 teaduspublikatsiooni. Tema juhendamisel on kaitstud 3 magistritööd ja 2 doktoriväitekirja. 1992-1995 Rahvusvahelise Teadusfondi pikaajalised uurimistoetused, LCROOO ja LL6100, põhitäitja. 1995-1998 Gerstenhaberi algebra, ETF grant, grandihoidja; 1999-2002 Operaadid, Eesti Teadusfondi grant, grandihoidja; 1999-2002 Operaadid, ETF grant, grandihoidja; 2003-2006 Operaadid ja kohomoloogia, ETF grant, grandihoidja; 2005-2006 Rahvusvahelise konverentsi AGMP I, 8. okt. 2005, Tallinn, korraldaja; 2006-2009 Rahvusvahelise konverentsi AGMP II, 12.-14. okt. 2006, Lund, Rootsi, kaaskorraldaja; 2006-2011 Astralgo CC & Eugen Paal (FIE); 2006-2014 Journal of Generalized Lie Theory and Applications asutaja, kirjastaja, peatoimetaja; 2007-2008 Rahvusvahelise konverentsi AGMP III, 11.-13. okt. 2007, Göteborg, Rootsi, kaaskorraldaja; 2007-2010 Üldistatud Lie teooria, Eesti Teadusfondi grant, grandihoidja; 2007-2010 Üldistatud Lie teooria, ETF grant, grandihoidja; 2008-2010 Rahvusvahelise konverentsi AGMP IV, 09.-11. okt. 2008, Tartu, kaaskorraldaja; 2009-2011 Rahvusvahelise konverentsi AGMP V, 12.-16. okt. 2009, Banachi konverentsikeskus, Bedlewo, Poola, kaaskorraldaja; 2009-2014 Journal of Physical Mathematics asutaja, peatoimetaja; 2010-2012 Rahvusvahelise konverentsi AGMP VI, 25.-30. okt. 2010, Tjärnö, Rootsi, kaaskorraldaja; 2011-2012 AGMP & MP2 rahvusvaheline suvekool, Mathematical Topics in Quantum Mechanics and Quantum Information, 05.09. sept. 2011, Tjärnö, Rootsi, kaaskorraldaja; 2011-2014 Rahvusvahelise konverentsi AGMP VII, 24.-26. okt. 2011, Mulhouse, Prantsusmaa, kaaskorraldaja; 2012-2014 6. Euroopa matemaatikakongressi (ECM6) satelliitkonverents, 3Quantum: Algebra - Geometry - Information, 10.-13. juuli 2012, Tallinn, korraldaja; 2012-2014 Rahvusvahelise konverentsi AGMP VIII, 09.-12. sept. 2012, Brno, Tšehhi Vabariik, kaaskorraldaja; 2012-2015 Operaadid, deformatsioonid, dünaamika, Eesti Teadusfondi grant, grandihoidja; 2012-2015 Operaadid, deformatsioonid, dünaamika, ETF grant, grandihoidja; 2013-2014 Rahvusvahelise konverentsi Moduli - Operads - Dynamics (MOD) I, 09.-11. juuli 2013, Kongsberg, Norra, kaaskorraldaja; 2014-2015 Rahvusvahelise konverentsi Moduli - Operads - Dynamics (MOD) II, 03.-06. juuni 2014, Tallinn, korraldaja; 2002-... AGMP võrgustik, kaasasutaja, kolleegiumi liige, koordinaator; 2004-... ISQS võrgustik, kolleegiumi liige; 2005-... ASTRALGO R&D; kolleegiumi liige; 2012-... Tallinna konverentsisaadik; Eesti Füüsika Seltsi ja Ameerika Matemaatika Seltsi (American Mathematical Society) liige. 1995 Eesti Vabariigi teaduspreemia (Täppisteaduste, keemia ja molekulaarbioloogia aastapreemia – Jaak Lõhmus, Eugen Paal, Leo Songsepp "Nonassociative Algebras in Physics", Hadronic Press, 1994. 2006 TTÜ Kuldmärk. Tallinna Tehnikaülikooli professorid läbi aegade. Tallinn: Tallinna Tehnikaülikool, 2008, lk. 293-294 Eesti teaduse biograafiline leksikon. Köide 3. Tallinn, 2013, lk. 331 "Eesti Teadusportaal (ETIS)" "ASTRALGO Science Information Media"